 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኔልሰን ማንደላ ኣርማ ጽንዓትን ፍትሕን ኣፍሪቃ 20 ሓምለ 2019 ዝተመሓየሸ 18 ሓምለ 2020 ምንጪ ስእሊ, Getty Images ኣብ እዋን ብረታዊ ተጋድሎ ኣባላት ህዝባዊ ግንባር ታሪኽን ተመኩሮን ሰውራታት ዓለም እንተላይ ንቃልሲ ደቡብ ኣፍሪቃውያን ኣንጻር ዓሌትነት ብቐጻሊ ይመሃሩዎን ይከታተሉዎን ነይሮም ማንዴላ ኣብ ደሴት ሮቢን ዘሕለፎ ዘይፍትሓዊ ማእሰርትን በዓልቲ ቤቱ ዊኒን ተቓለስቲ ብጾቱን ንፍትሒ ዘካይድዎ ጎስጓስን ጻዕርን ከም ኣብነት ይጥቀስን ይድነቕን ነይሩ ሰውራ ኤርትራ ድሕሪ ሰላሳ ዓመት ብረታዊ ተጋድሎ ብ24 ግንቦት 1991 ናጽነቱ ክጎናጸፍ እንከሎ ማንዴላ ከኣ ቅድሚ ኣስታት ሓደ ዓመት ዓወት ሰውራ ኤርትራ ብ11 ለካቲት 1990 ካብ ቤት ማእሰርቲ ድሕሪ 27 ዓመታት ወጺኡ ዓሌታዊ ጽልኢ ብፍቕሪ ተኪኡ ንኹሎም ዜጋታት ደቡብ ኣፍሪቃ ብማዕረ እተነባብር ሃገር ንምምስራት ተበግሶ ኣንቂዱ በንጻሩ ከኣ ንናጽነት ዝተቓለሱ ብዙሓት መራሕቲ ኣፍሪቃ ምልካዊ ስርዓታት መስሪቶም ፍትሒ ረጊጾም ንህዝቦም ዘሳቕዩ ኣለው ነዚ ብምንጽጻር ከኣ ተጋዳላይ ዮውሃንስ ጸጋይ ማንዴላ ኣቦ ፍትሕን ርትዕን ሰንደቕ ሕድገትን ምሕረትን እዩ ብምባል ኣድናቖቱ ይገልጽ ኔልሰን ማንዴላን ኣህጉራዊ ሰንደቕ ፍትሕን ኣርማ ጽንዓትን እዩ እዚ ምሉእ ሓሳባት እዚ ብዙሓት ብተግባራቱን ስርሑን ዝደነቑ ሰባት ዝብሉዎ እዩ ዋንጫ ኣፍሪቃ ንምርኣይ 10 ሽሕ ኪሎ ሜትሮ ብእግሩ ዝተጉዓዘ ነርስ ደቡብ አፍሪቃ ብጉጅለ ዝፍጸሙ ገበናት ንምቁጽጻር ሰራዊት ኣዋፊራ ነልሰን ማንዴላ ግን ስለምንታይ እዩ ብዓለም ደረጃ ክሳብ ክንድዚ ክብርን ተፈታውነትን ኣድናቖትን ረኺቡ? 